Бюджэтны ўлік

Бюджэтны ўлік — гэта сістэма бесперапыннага і суцэльнага дакументальнага адлюстравання аперацый, звязаных з выкананнем дзяржаўных і мясцовых бюджэтаў, метадам падвойнага запісу ў грашовым выражэнні на рахунках бухгалтарскага ўліку ў адпаведнасці з дзейным заканадаўствамПозднякова И.А. Бюджетный учет и отчетность: Учеб.-метод. комплекс для студ. спец. 1-25 01 04 «Финансы и кредит» специализации 1-25 01 04 01 «Финансы». – Новополоцк: ПГУ, 2004. – 272 с. ISBN 985-418-286-Х.

 Структура бюджэтнага ўліку 
Бюджэтны ўлік з'яўляецца часткай сістэмы бухгалтарскага ўліку і ўключае два асноўныя напрамкі:
 улік выканання дзяржаўнага бюджэту паводле даходаў і расходаў;
 вядзенне бухгалтарскага ўліку ў бюджэтных установах.

 Мэта і функцыі 
Асноўнай мэтай бюджэтнага ўліку з'яўляецца фармаванне дакладнай, поўнай і своечасовай інфармацыі пра рух бюджэтных сродкаў, у тым ліку:
 паступленні даходаў у бюджэты розных узроўняў і дзяржаўныя пазабюджэтныя фонды;
 выкананне расходнай часткі бюджэту;
 стан рэшткаў бюджэтных сродкаў і крыніц фінансавання дэфіцыту.

 Аб’екты бюджэтнага ўліку 
Абʼектамі бюджэтнага ўліку зʼяўляюцца:
 грашовыя сродкі, даходы, расходы, разлікі, перададзеныя і атрыманыя пазыкi, вынікі выканання бюджэту;
 матэрыяльныя каштоўнасці, разлікі, фонды, крыніцы фінансавання і фінансавыя вынікі дзейнасці бюджэтных устаноў.

 Асноўныя задачы 
Выдзяляецца некалькі асноўных задач бюджэтнага ўліку:
 фармаванне ўліковай інфармацыі для кантролю за паступленнем даходаў і мэтанакіраваным выкарыстаннем сродкаў;
 забеспячэнне празрыстасці выканання бюджэтаў розных узроўняў;
 справаздачнасць органам улады і іншым карыстальнікам інфармацыі;
 выкананне заканадаўства аб бюджэце і бухгалтарскім уліку.

 Функцыі бюджэтнага ўліку 
Назіранне, адлюстраванне і абагульненне. Дазваляе весці бесперапынны кантроль за выкананнем бюджэту паводле даходаў і расходаў.

Кіраванне і планаванне. Служыць крыніцай інфармацыі для аналізу выканання бюджэту, выяўлення адхіленняў і прыняцця рашэнняў для дасягнення бюджэтных паказчыкаў.

Кантроль. Забяспечвае кантроль за паступленнем даходаў, выкарыстаннем бюджэтных сродкаў, выкананнем фінансавай дысцыпліны і выяўленнем парушэнняў.

Захаванне дзяржаўнай маёмасці. Сістэма ўліку накіравана на прадухіленне злоўжыванняў і іншых парушэнняў бюджэтнага заканадаўства.

 У Беларусі 
У Рэспубліцы Беларусь бюджэтны ўлік рэгулюецца:
 Законам «Аб бухгалтарскім уліку і справаздачнасці»;
 Бюджэтным кодэксам;
 указамі і дэкрэтамі Прэзідэнта;
 пастановамі Урада;
 нарматыўнымі актамі Міністэрства фінансаў.

Бюджэтны ўлік выканання мясцовых бюджэтаў, а таксама ўлік ва ўстановах, фінансаваных з бюджэту, ажыццяўляецца на аснове асобных інструкцый.

 Глядзі таксама 
 Дзяржаўны бюджэт
 Бухгалтарскі ўлік
 Бухгалтарскі баланс

 Крыніцы 

Катэгорыя:Бухгалтарскі ўлік
Катэгорыя:Фінансы